CELEX: 32014R1093
Language: ro
Date: 2014-10-16 00:00:00
Title: Regulamentul (UE) nr. 1093/2014 al Comisiei din 16 octombrie 2014 de modificare și de rectificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea anumitor coloranți în brânza maturată aromatizată  Text cu relevanță pentru SEE

17.10.2014   
            
            
               RO
            
            
               Jurnalul Oficial al Uniunii Europene
            
            
               L 299/22
            
         REGULAMENTUL (UE) NR. 1093/2014 AL COMISIEI
   din 16 octombrie 2014
   de modificare și de rectificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea anumitor coloranți în brânza maturată aromatizată
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3),
   întrucât:
   
               (1)
            
            
               Anexa II la Regulamentul (CE) nr. 1333/2008 stabilește o listă a Uniunii de aditivi alimentari autorizați pentru utilizare în produsele alimentare și condițiile de utilizare a acestora.
            
         
               (2)
            
            
               Lista de aditivi alimentari a Uniunii poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului (2) fie la inițiativa Comisiei, fie în urma unei cereri.
            
         
               (3)
            
            
               Lista de aditivi alimentari a Uniunii a fost întocmită pe baza aditivilor alimentari autorizați pentru utilizarea în produse alimentare în conformitate cu Directiva 94/35/CE a Parlamentului European și a Consiliului (3), cu Directiva 94/36/CE a Parlamentului European și a Consiliului (4) și cu Directiva 95/2/CE a Parlamentului European și a Consiliului (5) și în urma reexaminării conformității acestora cu articolele 6, 7 și 8 din Regulamentul (CE) nr. 1333/2008. Lista Uniunii include aditivii alimentari pe baza categoriilor de produse alimentare la care pot fi adăugați.
            
         
               (4)
            
            
               Din cauza dificultăților întâmpinate în cursul transferului aditivilor alimentari la noul sistem de clasificare prevăzut în anexa II la Regulamentul (CE) nr. 1333/2008, utilizarea coloranților alimentari permiși în anumite produse alimentare nu a fost inclusă în lista respectivă, întrucât, la momentul respectiv, nu au fost furnizate informații cu privire la utilizarea și necesitatea de a utiliza coloranți alimentari în brânza maturată aromatizată, de exemplu brânza cu pesto roșu și verde, brânza cu Wasabi și brânza verde marmorată cu ierburi.
            
         
               (5)
            
            
               La 2 aprilie 2013, a fost depusă o cerere de rectificare a listei Uniunii pentru a continua utilizarea complecșilor de cupru ai clorofilelor și clorofilinelor (E 141) și a extractului de ardei roșu, capsantină, capsorubină (E 160c) și pentru autorizarea utilizării coșenilei, a acidului carminic, a carminelor (E 120) și a substanțelor Annatto, bixină, norbixină (E 160b) în anumite brânzeturi maturate aromatizate și a fost pusă la dispoziția statelor membre în conformitate cu articolul 4 din Regulamentul (CE) nr. 1331/2008.
            
         
               (6)
            
            
               Coșenila, acidul carminic, carminele (E 120), precum și Annatto, bixina și norbixina (E 160b) sunt autorizate în prezent pentru utilizare în anumite brânzeturi maturate. Aceeași necesitate tehnologică a fost identificată și pentru utilizarea coșenilei, a acidului carminic și a carminelor (E 120) în brânza cu pesto roșu și a substanțelor Annatto, bixină și norbixină (E 160b) în brânza cu pesto roșu și verde.
            
         
               (7)
            
            
               Aprobările actuale pentru utilizarea coșenilei, a acidului carminic, a carminelor (E 120), precum și a substanțelor Annatto, bixină și norbixină (E 160b) țin seama de dozele zilnice acceptabile (DZA) stabilite de Comitetul științific pentru alimentație în 1983 și, respectiv, în 1979.
            
         
               (8)
            
            
               Brânzeturile cu pesto roșu și verde reprezintă un volum mic din ansamblul pieței brânzeturilor. Nu este de așteptat ca autorizarea utilizării coșenilei, a acidului carminic, a carminelor (E 120) în brânza cu pesto roșu și a substanțelor Annato, bixină și norbixină (E 160) în brânza cu pesto roșu și verde să aibă un impact semnificativ asupra expunerii totale la cei doi coloranți.
            
         
               (9)
            
            
               În conformitate cu articolul 3 alineatul (2) din Regulamentul (CE) nr. 1331/2008, Comisia trebuie să solicite avizul Autorității Europene pentru Siguranța Alimentară pentru a actualiza lista de aditivi alimentari a Uniunii prevăzută în anexa II la Regulamentul (CE) nr. 1333/2008, cu excepția cazului în care actualizarea în cauză nu este susceptibilă de a avea un efect asupra sănătății umane. Întrucât extinderea utilizării coșenilei, a acidului carminic și a carminelor (E 120) la brânza cu pesto roșu și a substanțelor Annato, bixină și norbixină (E 160) în brânza cu pesto roșu și verde constituie o actualizare a listei respective care nu este susceptibilă de a avea un efect asupra sănătății umane, nu este necesar să se solicite avizul Autorității Europene pentru Siguranța Alimentară.
            
         
               (10)
            
            
               Prin urmare, anexa II la Regulamentul (CE) nr. 1333/2008 ar trebui rectificată și modificată în consecință.
            
         
               (11)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 octombrie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 31.12.2008, p. 16.
   
      (2)  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).
   
      (3)  Directiva 94/35/CE a Parlamentului European și a Consiliului din 30 iunie 1994 privind îndulcitorii care trebuie utilizați în produsele alimentare (JO L 237, 10.9.1994, p. 3).
   
      (4)  Directiva 94/36/CE a Parlamentului European și a Consiliului din 30 iunie 1994 privind coloranții autorizați pentru utilizarea în produsele alimentare (JO L 237, 10.9.1994, p. 13).
   
      (5)  Directiva 95/2/CE a Parlamentului European și a Consiliului din 20 februarie 1995 privind aditivii alimentari, alții decât coloranții și îndulcitorii (JO L 61, 18.3.1995, p. 1).
   
      ANEXĂ
      În partea E din anexa II la Regulamentul (CE) nr. 1333/2008, categoria de alimente 1.7.2 „Brânză maturată” se modifică după cum urmează:
      
                  1.
               
               
                  Rubrica referitoare la E 120 se înlocuiește cu următorul text:
                  
                               
                           
                           
                              „E 120
                           
                           
                              Coșenilă, acid carminic, carmine
                           
                           
                              125
                           
                           
                              (83)
                           
                           
                              numai brânză roșie marmorată și brânză cu pesto roșu”
                           
                        
            
                  2.
               
               
                  Rubrica referitoare la E 141 se înlocuiește cu următorul text:
                  
                               
                           
                           
                              „E 141
                           
                           
                              Complecși de cupru ai clorofilelor și clorofilinelor
                           
                           
                              
                                 quantum satis
                              
                           
                           
                               
                           
                           
                              numai brânză de Derby cu salvie, brânză cu pesto verde și roșu, brânză cu Wasabi și brânză verde marmorată cu ierburi”
                           
                        
            
                  3.
               
               
                  Prima rubrică referitoare la E 160b care specifică nivelul maxim de 15 mg/l sau mg/kg se înlocuiește cu următorul text:
                  
                               
                           
                           
                              „E 160b
                           
                           
                              Annatto, bixină, norbixină
                           
                           
                              15
                           
                           
                               
                           
                           
                              numai brânză maturată portocalie, galbenă și albicioasă și brânză cu pesto roșu și verde”
                           
                        
            
                  4.
               
               
                  Rubrica referitoare la E 160c se înlocuiește cu următorul text:
                  
                               
                           
                           
                              „E 160c
                           
                           
                              Extract de ardei roșu, capsantină, capsorubină
                           
                           
                              
                                 quantum satis
                              
                           
                           
                               
                           
                           
                              numai brânză maturată portocalie, galbenă și albicioasă și brânză cu pesto roșu”